வெற்றி பெற்ற மனிதர்களை கவனித்துப் பாருங்கள். அவர்கள் நகைச்சுவை உணர்வு கூடியவர்களாக இருப்பார்கள். தானும் சிரித்துக் கொண்டு, சுற்றி இருப்பவர்களையும் சிரிக்க வைத்துக் கொண்டு அந்த சூழ்நிலையையே சிரிப்பு அலைகளால் சூழ வைத்துக் கொண்டு இருப்பவன் எப்போதும் எல்லோராலும் விரும்பப்படுபவன் ஆகிறான். அவன் வருகை வரவேற்கத் தக்கதாகிறது. அவன் பேச்சு விரும்பிக் கேட்கத் தக்கதாகிறது. மொத்தத்தில் சமுதாயத்தினரால் விரும்பத்தக்கவனாகி விடுகிறான்.